HRVACE: Održan redoviti radni sastanak i podjela paketa u sklopu projekta „Zaželi“

U prostorijama Društvenog centra u Hrvacama,danas, 22.svibnja održan je redoviti mjesečni radni sastanak svih zaposlenih osoba u okviru projekta ˝Zaželi - Ja to mogu, ja to želim III˝.

Također,upriličena je posljednja podjela paketa za krajnje korisnike za mjesec svibanj,a tijekom provedbe projekta podijeljeno je ukupno 1080 paketa.

Kroz projekt je zaposleno 30 žena koje svojim radom i aktivnostima pružaju potporu najmanje 180 korisnika,odnosno starijih osoba i osoba u nepovoljnom položaju s područja Općine Hrvace.

Provedba projekta traje do 19.lipnja ove godine, a ukupna je vrijednost projekta je 196.690,65 €(1.484.000,00 kn).

Financiran je iz Europskog socijalnog fonda u okviru Operativnog programa Učinkoviti ljudski potencijali 2014.-2020. Europski socijalni fond financira 85% a RH 15% vrijednosti projekta.

